**z IX. zasadnutia Obecného zastupiteľstva obce Choča**

**konaného dňa 28. apríla 2016 o 19.00 hod. v zasadačke OcÚ.**

**Prítomní: viď prezenčná listina**

Počet prítomných poslancov OZ: 5

Neprítomní – ospravedlnení: 1

Neprítomní – neospravedlnení: 1

Začiatok zasadnutia. 19.00 hod.

Ukončenie zasadnutia: 20.45 hod.

**Program: 1. Otvorenie,**

 **2. Procedurálne otázky,**

 **3. Kontrola plnenia uznesení ,**

 **4. Plán práce Obecného zastupiteľstva na rok 2016,**

 **5. Zákon č.79/2015 Z.z. o odpadoch – aktuálna situácia,**

 **6. Rôzne,**

 **7. Návrh na uznesenie,**

 **8. Záver**

**K bodu 1**

Starostka obce Alena Záhoreczová privítala prítomných poslancov, pani hlavnú kontrolórku a ostatných prítomných na IX. riadnom zasadnutí Obecného zastupiteľstva.

**K bodu 2**

Starostka obce oboznámila prítomných s programom zasadnutia a dala o ňom hlasovať.

*S programom zasadnutia prítomní poslanci OZ jednohlasne súhlasili.*

Za ….................. 5 poslanci, proti ........................ 0, zdržal sa ......................0,

Za zapisovateľa zasadnutia starostka navrhla referentku OcÚ Zuzanu Rudzanovú, za členov návrhovej komisie pani Janu Segíňovú a pána Ondreja Segíňa, za overovateľov zápisnice pani Bc. Mariannu Švábovú a pána Františka Mankoveckého.

O tomto návrhu dala starostka hlasovať.

Za ….................. 5 poslanci, proti …...................... 0, zdržal sa ….....................0,

**K bodu 3**

Na predošlom zasadnutí bolo doporučené starostke obce riešiť nepriaznivú situáciu ohľadne úpravy cestovného poriadku spoločnosti ARRIVA. Starostka informovala o výsledku rokovania so spoločnosťou: - odchod autobusového spoja Zlaté Moravce – Choča, bol posunutý z 13.15 na 13.20 hod. Následne v Tesárskych Mlyňanoch od Základnej školy má tento spoj odchod o 13.30 hod. – čím vznikla žiakom 5 minútová rezerva oproti predošlej úprave CP. Podľa zistení od žiakov tento posun zatiaľ postačuje. Spoločnosť ARRIVA bola upozornená aj na skutočnosť, aby v budúcnosti zmeny cestovného poriadku, ktoré sa týkajú prepravy žiakov, riešila vopred so školou.

Problematiku vydania čipových kariet sa doriešiť zatiaľ nepodarilo, pretože je to vnútorná záležitosť prepravnej spoločnosti.

**K bodu 4**

Starostka obce predložila poslancom návrh Plánu práce Obecného zastupiteľstva obce Choča na rok 2016.

*Tento návrh bol jednohlasne prítomnými poslancami schválený.*

*Za ….................. 5 poslanci, proti …........................ 0, zdržal sa .......................0,*

**K bodu 5**

V tomto bode starostka priblížila prítomným poslancom informatívne nový zákon č. 79/2015 Z.z. o odpadoch s účinnosťou 1.01.2016. V tomto zákone sa okrem **iného kladie dôraz najmä na tiedenie odpadu, na dodržiavanie separácie hlavných prúdov odpadu *– papier, plasty, sklo******a kovy.***Ďalej informovala o systéme spolupráce s Organizáciou zodpovednosti výrobcov ( ďalej len OZV). Každá obec, či mesto je povinná mať uzatvorenú zmluvu so spoločnosťou OZV. Naša obec má zmluvu podpísanú so spoločnosťou ENVI PAK, Bratislava. Táto spoločnosť, podľa predbežných informácií, bude spolupracovať s obcou a so spoločnosťou, ktorú si obec vyberie na likvidáciu odpadu (Technické služby mesta Zlaté Moravce). V prípade, že obec bude dodržiavať správnu separáciu hlavných prúdov odpadu, náklady na zber tohto odpadu znáša OZV. Zmesový komunálny odpad, ktorého množstvo by malo poklesnúť, uhrádza obec pomocou miestnych poplatkov za komunálny odpad. K poklesu množstva komunálneho odpadu by mala dopomôcť aj separácia biologicky rozložiteľného odpadu - kuchynský odpad a skosená zeleň z priestranstiev FO a PO. Pre stavebný odpad, ktorý rovnako nepatrí do komunálneho odpadu sa zavádza množstvový zber a obec podmienky likvidácie stavebného odpadu musí stanoviť vo VZN do 30.06.2016.

Starostka informovala aj o ponuke spoločnosti JRK WASTE MANAGEMENT, Bratislava, ktorá vyrába a ponúka obciam kompostéry a tiež elektrické kompostéry na likvidáciu biologicky rozložiteľného kuchynského odpadu. Podľa získaných informácií, kompostéry by mala pre občanov zakúpiť obec a mali by sa stať majetkom obce. Táto záležitosť je však finančne náročná. Ak bude možnosť, bolo by vhodné využiť k financovaniu eurofondy.

Vzhľadom k týmto skutočnostiam starostka vyzvala poslancov OZ, aby sledovali občanov a ich počínanie si pri likvidácii najmä trávy, opílených stromov, stavebného odpadu ale aj ostatné zložky odpadu. Občanov bude treba neustále informovať, poúčať ale aj odsledovať. Je presvedčená, že by ohľadne triedenia odpadu bola vhodná prednáška kompetentného zástupcu spoločnosti ENVI PAK, aby ľudí informoval o správnom a účelnom triedení odpadu.

*Pavel Kéri* – poznamenal, že bude treba riešiť aj zber tetrapakov (obaly z mlieka, jogurtov ale aj konzerv), ktoré zatiaľ obec neseparuje. Aj na tento odpad budú treba vhodné vrecia alebo zberné nádoby.Vzniknú ďalšie prvotné náklady.

*Ondrej Segíň* – navrhuje informovať o týchto zmenách v zákone o odpadoch našich občanov vhodnou reláciou v miestnom rozhlase.

**K bodu 6**

► V tomto bode informovala starostka o zakúpení obecnej kosačky, ktorá sa bude využívať na kosenie najmä ihriska ale aj veľkých plôch v cintoríne a v obci. Obsluhu kosačky bude zabezpečovať Erik Kováč, ktorý s kosením ihriska už skúsenosti má.

► V mesiaci apríl sa uskutočnila aj plánovaná realizácia úpravy vstupu na lavičku v smere od bytoviek. Starostka poďakovala poslancovi Františkovi Mankoveckému za zorganizovanie tejto brigády. Vďaka patrí aj Júliusovi Čepčekovi, Jánovi Draškovičovi, Vladimírovi Vicianovi st. a pracovníkom na menších obecných službách Martinovi Rácovi, Júliusovi Tarkayovi a Miroslavovi Tarkayovi, ktorí sa brigády zúčastnili.

Ďalej boli prerokované žiadosti od občanov:

**- Erika Kováčová, Choča č.182,č.j.168/2016**

 Žiadosť o prenájom kultúrneho domu dňa 14.05.2016 – 13. Chočiansky majáles.

*Poslanci OZ jednohlasne žiadosť schválili.*

*Za ….................. 5 poslanci, proti …........................ 0, zdržal sa .......................0,*

**- Bc. Marianna Švábová, č.113, č.j. 170/2016**

 Žiadosť o prenájom sály kultúrneho domu a kuchynky dňa 21.05.2016 za účelom rodinnej oslavy.

*Poslanci OZ jednohlasne žiadosť schválili.*

*Za ….................. 5 poslanci, proti …........................ 0, zdržal sa .......................0,*

**- Jozef Drgoňa, Choča č.51, č.j. 169/2016**

 Žiadosť o prenájom sály kultúrneho domu a kuchynky dňa 11.06.2016 za účelom rodinnej oslavy.

*Poslanci OZ jednohlasne žiadosť schválili.*

*Za ….................. 5 poslanci, proti …........................ 0, zdržal sa .......................0,*

**- Veronika Matejová, Choča č.142, č.j. 172/2016**

Ohlásenie drobnej stavby – ***vybudovanie samostatnej vodovodnej prípojky*** vo vodomernej šachte, ktorá je spoločná pre základnú školu aj obecný dom. Doteraz žiadateľka-majiteľka obecného domu čerpá vodu prostredníctvom vodovodu prepojeného aj s budovou školy. Úhrada za vodu je realizovaná prostredníctvom úhrady do pokladne OcÚ.

*Poslanci OZ jednohlasne žiadosť schválili.*

*Za ….................. 5 poslanci, proti …........................ 0, zdržal sa .......................0,*

*-* **Slovenský zväz záhradkárov, miestna organizácia Choča, č.j. 174/2016**

Žiadosť o prenájom priestorov kultúrneho domu a zasadačky OcÚ v dňoch 29.05.2016 a 4.06.2016 z dôvodu usporiadania akcie „ Ochutnávka Požitavských vín – Víno Choča. ”V žiadosti sa zároveň žiada aj o poskytnutie finančného príspevku na realizáciu tejto akcie.

*Poslanci OZ jednohlasne žiadosť schválili.odsúhlasili príspevok vo výške 50,00 €.*

*Za ….................. 5 poslanci, proti …........................ 0, zdržal sa .......................0,*

**- Milan Kováč, ul. Novomeského,Nitra, č.j. 186 /2016**

Žiadosť o prenájom priestorov KD za účelom usporiadania rodinnej oslavy dňa 2.07.2016.

*Poslanci OZ jednohlasne žiadosť schválili.*

*Za ….................. 5 poslanci, proti …........................ 0, zdržal sa .......................0,*

Uvedené žiadosti sú prílohou zápisnice.

Vzhľadom k tomu, že na predošlých zasadnutiach sa niektorí poslanci zaujímali o prevádzku v Materskej škole Choča počas letných prázdnin, starostka obce prizvala na toto zasadnutie aj pani riaditeľku MŠ Choča a pani učiteľku, aby dostaočne priblížili možnosti prevádzky v tomto období.

*Lucia Králiková – riaditeľka MŠ,* objasnila prítomným legislatívne normy ohľadne prevádzky MŠ, kde je stanovené, že prevádzka v MŠ musí byť na 5 týždňov zatvorená z dôvodu sanitácie ale aj čerpania dovoleniek pedagogických a prevádzkových pracovníčok. Dovolenka pedagogických pracovníčok je 40 dní a vzhľadom k tomu, že sa dovolenka neprepláca, je potrebné si ju vyčerpať. Okrem toho na letné prázdniny je naplánovaná aj maľovka herne, ktorá bude vykonaná svojpomocne, čiž aj za pomoci pracovníčok MŠ.

Na základe týchto skutočností zriaďovateľ ponechá prevádzku v MŠ ešte počas prvých dvoch týždňov- v období od 1.07.2016 – 15.07.2016. Avšak je dôležité zistiť záujem u rodičov o umiestnenie svojho dieťaťa v škôlke v spomínanom období z dôvodu efektívnosti.

*Poslanci uvedené informácie vzali na vedomie.*

*Jana Segíňová* – poznamenala,... skutočnosť, že dopravná spoločnosť ARRIVA zaviedla pre školákov dochádzajúcich do spádovej školy v Tesárskych Mlyňanoch čipové karty, spôsobuje zdržanie a neskorší príchod autobusu na stanicu v Zlatých Moravciach. Tým žiaci, ktorí navštevujú základné školy v Zlatých Moravciach, ale aj študenti moraveckých stredných škôl meškajú na vyučovanie. Toto meškanie navyšuje aj státie tejto autobusovej linky Choča – Zlaté Moravce na všetkých zastávkach v Tesárskych Mlyňanoch – časť Domovina. Doporučovala by informovať sa v spoločnosti ARRIVA, či by nebolo možné riešiť túto nepríjemnú situáciu napr. zrušením státia na týchto zastávkach pre spoj idúci z Choče, pretože tadiaľ prechádzajú aj autobusy z Vrábľov, ktoré by cestujúcich z Tesárskych Mlynian prepravili do Zlatých Moraviec. Alebo iná možnosť – posunúť odchod autobusu 7.20 z Choče do Zl. Moraviec na skoršiu hodinu.

Všetci prítomní s uvedeným súhlasili a starostke obce bolo doporučené sa týmto problémom zaoberať.

V závere tohto bodu prítomní skonštatovali a doporučili poznamenať v zápisnici, že poslanec **Roman Kühtreiber sa zasadnutia nezúčastnil a svoju neúčasť neospravedlnil.**

**K bodu 7**

Starostka obce vyzvala návrhovú komisiu, aby predniesla návrh na uznesenie. Tento poslanci jednohlasne schválili.

*Za ….................. 5 poslanci, proti …........................ 0, zdržal sa .......................0,*

**K bodu 8**

Starostka obce poďakovala prítomným za účasť a zasadnutie ukončila.

**Overovatelia zápisnice:**

 František Mankovecký …....................................

 Bc. Marianna Švábová …....................................

 **Alena Záhoreczová**

starostka obce